钦定古今图书集成/明伦汇编/氏族典/第035卷 > 《廖用贤尚友录》 > 龚雍
## 钦定古今图书集成/明伦汇编/氏族典/第035卷 > 《廖用贤尚友录》 > 龚雍

按《邵武府志》：“雍，字行简，登咸淳七年一甲第三人，甘
于恬退，至元延祐间，赴诏充史馆编修，求致仕，不许，
改国子监崇文阁大学士，钦赐二品服。泰定丁卯，皇
子允丹藏卜受佛戒于智泉寺，雍上疏不报。次年，上
受无量佛戒于兴圣殿，复上疏，上大怒，赐死。中书参
政左塔不台曰：‘雍言虽狂，出于忠悃’。上怒乃解，出为”
江西中书参议致仕。